*Anexa nr. 4 la Regulament*

**GHIDUL SOLICITANŢILOR**

pentru finanţarea nerambursabilă din bugetul propriu al orașului Miercurea Nirajului a persoanelor fizice, asociațiilor, fundațiilor în domeniul social și situații de urgență în anul 2020

**Capitolul 1 – Prevederi generale**

**1.1. Consiliul Local al Orașului Miercurea Nirajului** acordă finanţări nerambursabile persoanelor fizice, asociațiilor, fundațiilor în domeniul social și situații de urgență de interes local și județean în temeiul Legii nr. 350/2005 privind regimul finanţărilor nerambursabile din fondurile publice alocate pentru activităţi nonprofit de interes general, cu modificările şi completările ulterioare, ale Capitolului III – Evaluarea și selecționarea asociațiilor și fundațiilor din Normele metodologice de aplicare a prevederilor Legii nr. 34/1998 privind acordarea unor subvenții asociațiilor și fundațiilor române cu personalitate juridică, aprobate prin Hotărârea Guvernului nr. 1153/2001, modificate și completate prin Hotărârea Guvernului nr. 942/2005, nr. 1217/2008 și nr. 725/2016 și ale Hotărârii Consiliului Local Miercurea Nirajului nr. 11/19.02.2020.

**1.2.** Finanţarea se acordă pentru acoperirea parţială a unui program ori proiect în baza unui contract încheiat între părţi.

**1.3.** Pentru acelaşi domeniu, un beneficiar nu poate contracta mai mult de două finanţări nerambursabile în decursul unui an.

**1.4.** În cazul în care un beneficiar contractează, în cursul aceluiaşi an calendaristic, mai mult de o finanţare nerambursabilă de la autoritatea finanţatoare, nivelul finanţării nu poate depăşi o treime din totalul fondurilor publice alocate programelor aprobate anual în buget.

**1.5.** Finanţările nerambursabile nu se acordă pentru activităţi generatoare de profit şi nici pentru activităţi din domeniile reglementate de Legea nr.182/2002 privind protecţia informaţiilor clasificate, cu modificările ulterioare.

**1.6.** Nu se acordă finanțări nerambursabile pentru activități ce presupun dezvoltarea infrastructurii solicitantului și nici pentru cheltuieli care se constituie, într-o formă sau alta, în remunerație pentru membrii organizației;

**Capitolul 2 – Suma disponibilă pentru finanţare nerambursabilă**

**2.1.** Suma totală disponibilă oferită de Consiliul Local Miercurea Nirajului pentru finanțarea nerambursabilă a unităților de asistență socială din orașul Miercurea Nirajului în anul 2020 este de **15.000,00 lei,** din care:

**2.2. SPRIJINUL NERAMBURSABIL:** intensitatea sprijinului este de 90% din totalul cheltuielilor eligibile. Sprijinul nerambursabil va fi acordat sub formă de primă, în două tranșe astfel: – 50% din cuantumul sprijinului după semnarea contractului de finanțare și 50% din cuantumul sprijinului se va acorda cu condiția implementării corecte a proiectului, efectiv după depunerea și aprobarea cheltuielilor din cererea de rambursare.

**Capitolul 3 – Categorii de beneficiari**

**3.1.** Beneficiarii finanţării nerambursabile pot fi persoanele fizice, asociații sau fundații române cu personalitate juridică în domeniul social și situații de urgență, care desfășoară activități nonprofit, menite să sprijine realizarea unor obiective de interes public general, regional sau local în acest domeniu.

**Capitolul 4 – Categorii de proiecte pentru care se acordă finanțare nerambursabilă**

**4.1.** Programele/proiectele și acțiunile pentru care se acordă finanțare nerambursabilă trebuie să se circumscrie următoarele priorități din domeniul asistenței sociale/situații de urgență clasificate conform Nomenclatorului serviciilor sociale, aprobat prin H.G.R. nr. 867/2015, cu modificările și completările ulterioare:

4.1.1. Servicii de îngrijire la domiciliu pentru persoane cu dizabilități, persoane aflate în situație de dependență.

4.1.2. Servicii sociale de tip îngrijire și asistență acordate în centre de zi pentru:

- persoane adulte cu dizabilități

- copiii în familie, copiii separați sau în risc de separare de părinți

- familie cu copiii

- victimele violenței în familie și agresori

- persoane toxico-dependente, pentru persoane cu diferite adicții: droguri, alcool, alte substanțe toxice, etc.

- victimele traficului de persoane

- persoanele fără adăpost

- asistență și support pentru alte persoane aflate în situații de nevoie

4.1.3. Programe și proiecte în domeniul situațiilor de urgență.

**Capitolul 5 – Criterii de eligibilitate**

**5.1.** Pentru a putea participa la selecţie, solicitantul trebuie să îndeplinească următoarele cerinţe minime:

a) este persoană fizică, asociație sau fundație română cu personalitate juridică, care desfășoară activități în domeniul social și în domeniul situațiilor de urgență cât și în domeniul de promovare de voluntariat, și care desfășoară activități nonprofit, având domiciliul sau sediul în orașul Miercurea Nirajului și/sau desfășoară programul/ proiectul/ acțiunea pe teritoriul județului Mureș;

b) nu are datorii la bugetul de stat sau la bugetul local.

**Capitolul 6 – Categorii de cheltuieli eligibile**

**6.1.** (1) **Sunt eligibile** următoarele cheltuieli:

a) cheltuielile cu salariile de încadrare a personalului calificat în domeniul asistenței sociale, care participă efectiv la acordarea serviciului de asistență social;

b) cheltuieli cu hrana persoanelor asistate;

c) cheltuieli pentru încălzirea și prepararea hranei (excepție unitățile de asistență social care fac asistență la domiciliu);

d) cheltuieli cu iluminatul (excepție unitățile de asistență social care fac asistență la domiciliu);

e) cheltuieli pentru plata serviciilor, apă, canal, salubrizare, telefon (excepție unitățile de asistență social care fac asistență la domiciliu);

f) cheltuieli cu materiale didactice pentru persoanele asistate;

g) cheltuieli cu obiecte de inventar de mică valoare sau scurtă durată și echipament pentru persoanele asistate;

h) cheltuieli de transport pentru persoanele asistate și însoțitorii lor;

i) cheltuieli cu materiale sanitare pentru persoanele asistate;

j) cheltuieli cu materiale pentru curățenie pentru persoanele asistate;

k) cheltuieli pentru carburanții și lubrifianții necesari în funcționarea mijloacelor de transport specific activității unității de asistență social;

l) tratamentul persoanelor cu dizabilități, bolnave și handicapați;

m) cheltuieli pentru participare la cursuri, seminarii;

n) cheltuieli pentru pregătirea echipelor de tineret în domeniul situațiilor de urgență, cursuri, tabere, seminarii, practică;

o) cheltuieli pentru organizarea de întâlnire cu alte formații din domeniul situațiilor de urgență;

p) cheltuieli pentru carburanții, lubrifianții și asigurarea obligatorie necesari pentru funcționarea mijloacelor de transport specific activității situațiilor de urgență;

q) cheltuieli cu materiale și echipamente pentru buna funcționare în domeniul situațiilor de urgență.

**Capitolul 7 – Reguli referitoare la elaborarea şi prezentarea cererii de finanţare**

**7.1.** Documentaţia de solicitare a finanţării nerambursabile pentru persoanele juridice va cuprinde următoarele:

a) formularul de solicitare a finanţării – original, conform modelului prevăzut în ***anexa nr. 4a la prezentul Ghid;***

b) bugetul de venituri şi cheltuieli al programului/proiectului – original, conform modelului prevăzut în ***anexa nr. 4b la prezentul Ghid;***

d) dovada existenţei surselor de finanţare proprii sau oferite de terţi, din care să rezulte deţinerea disponibilităţilor băneşti reprezentând cota proprie de 10% finanţare a solicitantului :

- extras de cont care să dovedească existenţa disponibilului;

- contracte de sponsorizare;

- alte forme de sprijin financiar ferm din partea unor terţi;

*Notă: Contractele de sponsorizare trebuie să fie clare, să fie specificată suma cu care se finanţează proiectul, formularele să fie semnate şi ştampilate, înregistrate de ambele părţi semnatare, să se refere la programul/proiectul/acţiunea pentru care se solicită finanţare.*

e) actul constitutiv, statutul și actele doveditoare ale sediului și patrimoniului inițial ale solicitantului, precum și actele adiționale, după caz;

f) certificatul de înscriere sau alte acte doveditoare ale dobândirii personalității juridice;

g) certificatul de înregistrare fiscală;

h) bilanț contabil pe anul 2019 înregistrat la Administrația Finanțelor Publice. Excepție fac asociațiile, fundațiile și organizațiile neguvernamentale fără scop patrimonial înființate în anul 2020;

i) certificat fiscal din care să rezulte că solicitantul nu are datorii către bugetul de stat eliberat de Agenția Națională de Administrare Fiscală (ANAF);

j) certificat fiscal din care să rezulte că solicitantul nu are datorii către bugetul local eliberat de autoritățile administrației publice locale de la sediul social al solicitantului finanțării;

k) balanța contabilă de verificare pentru luna anterioară depunerii solicitării, în copie;

l) raportul privind activitatea solicitantului în domeniul asistenței sociale/situațiilor de urgență pe ultimele 12 luni calendaristice (convenții în derulare, dacă este cazul);

m) extras de cont;

n) declarație pe proprie răspundere – original, conform modelului prevăzut în **anexa nr. 4d la prezentul Ghid;**

Față de cele descrise mai sus doar pentru domeniul social se cere și:

a) dovada dreptului de a acorda servicii sociale, respective certificatul de acreditare, licența de funcționare și alte documente care dovedesc dreptul solicitantului de a acorda servicii sociale;

b) autorizația ca persoană fizică acreditată pentru prestare de servicii sociale, în condițiile legii, în copie;

c) autorizația sanitară de funcționare a unității de asistență social pe anul curent, în copie;

d) fișa tehnică a unității de asistență social – original, conform modelului prevăzut în ***anexa nr. 4c la prezentul Ghid;***

***Notă: Documentele care se depun în copie vor fi certificate pentru conformitate cu originalul de către solicitant.***

**7.1.1.** Documentaţia de solicitare a finanţării nerambursabile pentru persoanele fizice va cuprinde următoarele:

a) formularul de solicitare a finanţării – original, conform modelului prevăzut în ***anexa nr. 4a la prezentul Ghid;***

b) bugetul de venituri şi cheltuieli al programului/proiectului – original, conform modelului prevăzut în ***anexa nr. 4b la prezentul Ghid;***

c) dovada existenţei surselor de finanţare proprii sau oferite de terţi, din care să rezulte deţinerea disponibilităţilor băneşti reprezentând cota proprie de 10% finanţare a solicitantului:

- extras de cont care să dovedească existenţa disponibilului;

- contracte de sponsorizare;

- alte forme de sprijin financiar ferm din partea unor terţi;

*Notă: Contractele de sponsorizare trebuie să fie clare, să fie specificată suma cu care se finanţează proiectul, formularele să fie semnate şi ştampilate, înregistrate de ambele părţi semnatare, să se refere la programul/proiectul/acţiunea pentru care se solicită finanţare.*

d) certificat fiscal din care să rezulte că solicitantul nu are datorii către bugetul de stat eliberat de Agenția Națională de Administrare Fiscală (ANAF);

e) certificat fiscal din care să rezulte că solicitantul nu are datorii către bugetul local eliberat de autoritățile administrației publice locale de la sediul social al solicitantului finanțării;

f) act de identitate;

g) copie după certificatul de încadrare în grad de handicap;

h) raportul privind activitatea solicitantului în domeniul asistenței sociale pe ultimele 12 luni calendaristice (convenții în derulare, dacă este cazul);

i) certificate de naștere;

j) extras de cont;

k) declarație pe proprie răspundere – original, conform modelului prevăzut în **anexa nr. 4d la prezentul Ghid;**

**7.2.** (1) Documentaţia de solicitare a finanţării se va depune până la termenul limită prevăzut în anunţul de participare, într-un exemplar, pe suport de hârtie, la sediul Consiliul Local Orașul Miercurea Nirajului, Piaţa Bocskai Istvan, nr. 54, Miercurea Nirajului, judeţul Mureş, cam. 1 – Registratura, în plic închis şi va purta menţiunea:

Către,

Consiliul Local Orașul Miercurea Nirajului, 547410 Miercurea Nirajului, Piaţa Bocskai Istvan, nr. 54

SOLICITARE DE FINANŢARE NERAMBURSABILĂ PENTRU ANUL 2020

**DOMENIUL SOCIAL / SITUAȚII DE URGENȚĂ**

NUMELE ŞI ADRESA COMPLETĂ A SOLICITANTULUI

(2) Cererile de finanţare trimise prin alte mijloace (fax, e-mail), depuse la alte adrese sau în afara termenului nu vor fi luate în considerare.

**7.3.** Propunerea de proiect are caracter ferm şi obligatoriu din punct de vedere al conţinutului şi trebuie să fie semnată, pe propria răspundere, de către solicitant sau de către o persoană împuternicită legal de acesta.

**7.4.** Bugetul proiectului va fi prezentat exclusiv în lei şi va rămâne ferm pe toată durata de îndeplinire a contractului de finanţare nerambursabilă.

**7.5.** Solicitanţii pot adresa întrebări prin e-mail, fax sau telefon, indicând clar denumirea programului. Termenul limită până la care solicitanţii pot cere informaţii în scris este 03 Aprilie 2020, inclusiv. Răspunsurile la aceste întrebări se vor da în scris cel târziu cu 4 zile înainte de data limită pentru depunerea propunerilor de proiect.

**6 Primar**

**Tóth Sándor**